Twee verdrink glo na hulle probeer helpDie Nasionale Seereddingsinstituut (NSRI) sê twee 16-jarige leerlinge word vermis en het vermoedelik verdrink nadat hulle ŉ ander leerling uit die see probeer help het by Kampsbaai in Kaapstad. Craig Lambinon, woordvoerder van die NSRI, sê ŉ groep leerlinge van ŉ skool in Zeerust, Noordwes het Woensdag as deel van ŉ skooltoer die strand by Kampsbaai besoek. “Volgens onderwysers het ŉ 15-jarige leerling in die moeilikheid beland en het die twee 16-jariges probeer help toe hulle ook in die moeilikheid beland het.” Lambinon sê die 15-jarige is deur ŉ onbekende man uit die water gered en na ŉ plaaslike hospitaal geneem vir behandeling. Hy sê ‘n reuse-soektog is na die twee 16-jariges van stapel gestuur maar sonder sukses. Hy sê die soektog is laat Woensdagaand opgeskort en sal vanoggend hervat word.